### Resumé

Bygherre har anmodet om en lokalplan for et område mellem vejen Ronni Mikkelsen og Motortrafikvejen mod Fredericia i [adresse]. Området er i dag landbrugsjord og en del af et blindt/lukket vejareal. Arealet er på ca. 3 ha. og skal lægges til virksomheden nord for lokalplanområdet. Arealet skal anvendes til erhvervsformål udelukkende til oplag af moduler og pavilloner.

### Sagsfremstilling

*![Figur 1: Kort over lokalplanområdet ](data:image/jpeg;base64...)*

*Figur 1: Kort over lokalplanområdet*

#### Planens historik

Teknisk Udvalg besluttede på mødet 5. marts 2024, pkt. nr. 47, at igangsætte udarbejdelse af lokalplan nr. 1414 og tillæg nr. 46.

#### Lokalplanens indhold

Lokalplanområdet er ca. 3,0 ha og ligger mellem [adresse] og Motortrafikvejen i [adresse].
I dag anvendes arealet som dyrket landbrugsjord og et stykke blind vej. Lokalplanområdet ligger afgrænset med et erhvervsområde mod nord og beplantning mod øst, syd og vest som afgrænsning mod Motortrafikvejen, der fører til Fredericia.

Bygherre/Ejer har anmodet om en lokalplan med anvendelse til erhvervsmæssige formål. Virksomheden har planer om at lægge området til virksomhedens areal og udnytte arealet til oplag af pavilloner og moduler.  Der planlægges for overkørsel igennem ejendommen [adresse], som er anmoders/virksomhedens egen og som lokalplanområdet sammenlægges med. Ronni Mikkelsen blændes af længere mod øst og afsluttes med etablering af en ny vendeplads.

Der planlægges for et beplantningsbælte langs skel mod øst, syd og vest for yderligere afskærmning som supplement til eksisterende beplantning mod Motortrafikvejen.  Der er planer om et stort befæstet areal, hvorfor der skal anlægges et regnvandsbassin til egen regnvandshåndtering.  Området ønskes at blive terrænreguleret, så det kommer til at fremstå så plant som muligt med formål at få ideelle arealer til oplag.

Området skal overføres fra landzone til byzone.

#### Kommuneplantillæg

Der er udarbejdet et tillæg nr. 46 til [adresse] 2021-2033, der udlægger området til erhverv, da området i dag ikke er omfattet af Kommuneplanen.

#### Miljøvurdering

Forslag til lokalplan nr. 1414 og tillæg nr. 46 er screenet jævnfør miljøvurderingsloven. På baggrund af screeningen er det forvaltningens vurdering, at planerne ikke vil medføre væsentlig påvirkning af miljøet, og der udarbejdes derfor ikke en miljøvurdering.

#### Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget fastsættes til otte uger, da tillægget ændrer anvendelsen eller inddrager nye arealer, og dermed har særlig interesse for offentligheden.

#### Overtagelsespligt/Frafaldserklæring

Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Klima og resiliensvurdering

Der er foretaget en bæredygtighedsvurdering af lokalplanen i forhold til planens bæredygtige potentiale. Der er målt på fem bæredygtige hovedområder: Miljø, sociokulturel og funktionel kvalitet, teknik, proces og økonomi.

Lokalplanen er med formål at lave et område til en virksomhed med anvendelse til oplag. Grundet det begrænsede omfang, er der ikke fokuseret på bæredygtighed, udover at der skal etableres et regnvandsbassin til håndtering af regnvand, og at der skal beplantes yderligere langs de ydre skel, så området fremstår grønt og naturligt, og oplag er afskærmet for indblik fra omkringliggende indfaldsveje.
Der bebygges ikke i lokalplanområdet, da arealet udelukkende skal benyttes til oplag.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 23. april 2024, punkt 92:

**at** udvalget anbefaler over for byrådet, at forslag til lokalplan nr. 1414 og tillæg nr. 46 til Kommuneplan 2021-2033 vedtages og offentliggøres i 8 uger.

####

#### Beslutning fra Teknisk Udvalg, den 23. april 2024, punkt 92:

Anbefalet.

#### Beslutning fra Økonomiudvalget, den 13. maj 2024, punkt 138:

Anbefales.

### Beslutning

Godkendt.